Pielikums

APSTIPRINĀTS

ar LU 06.03.2023.

rīkojumu Nr. 1-4/116

**Latvijas Universitātes sadarbības partnera**

**Eiropas Investīciju bankas vasaras skolas konkursa
NOLIKUMS**

*Šim dokumentam grozījumu nav*

I. Vispārējie noteikumi

1. Latvijas Universitātes Akadēmiskā centra attīstības programmas (turpmāk – LU ACAP) ietvaros tiek realizēts Latvijas Universitātes sadarbības partnera Eiropas Investīciju bankas vasaras skolas (turpmāk – EIB vasaras skola) konkurss (turpmāk − Konkurss).
2. Konkursu organizē LU ACAP, un no tā līdzekļiem ir paredzēts finansējums, kas tiek izlietots EIB vasaras skolas konkursam (turpmāk – Finansējums).
3. Finansējumu pārvalda un uzrauga Latvijas Universitāte (turpmāk – LU).

II. Konkursa mērķis

1. Konkursa mērķis ir atbalstīt 3 (trīs) LU studentu dalību EIB vasaras skolā no 2023. gada 27. jūnija līdz 2023. gada 9. jūlijam, sedzot trīs studentu ceļojuma izmaksas no Rīgas uz Luksemburgu un atpakaļ.
2. Par finansējuma piešķiršanu lemj konkursa izvērtēšanas komisija (turpmāk − Komisija) saskaņā ar 6. punktā norādītajiem vērtēšanas kritērijiem.

III. Prasības pretendentiem

1. Uz finansējumu var pretendēt dalībnieks, kurš atbilst šādiem kritērijiem:
	1. ir jebkuras LU maģistrantūras studiju programmas students (ieskaitot studentus, kas absolvē maģistra studiju programmu 2023. gadā);
	2. ir būtiska izpratne par Eiropas institūciju darbību un pamatzināšanas par finansēm un banku darbību.

IV. Finansējuma apmērs un piešķiršanas noteikumi

1. Finansējuma avots ir LU ACAP Investīciju piesaistes un pārvaldības budžets.
2. Kopējais maksimālais finansējuma fonds ir 1 200 EUR (viens tūkstotis divi simti eiro). Konkursa vērtēšana notiek vienā kārtā, kurā Komisija izvērtē pretendenta atbilstību 6. punktā noteiktajām prasībām, kā arī citu pieteikumā norādīto informāciju.
3. Ja Komisija konstatē, ka pretendents neatbilst vismaz vienai no 6. punktā norādītajām prasībām, tai ir tiesības sniegt atteikumu iesniegtajam pieteikumam un liegt pretendentam dalību Konkursā.
4. Finansējums tiek izmaksāts pēc tam, kad students pasludināts par uzvarējušu konkursā un ir parakstījis līgumu par finansējuma piešķiršanu (2. pielikums). Katram no trim konkursā izvēlētajiem studentiem tiek kompensētas ceļojuma izmaksas (lidmašīnas biļete, apdrošināšana, transports no un uz lidostu) līdz 400 EUR (četri simti eiro) apmēram atbilstoši iesniegtajiem ceļojumu apliecinošajiem dokumentiem (iekāpšanas kartes, transporta biļetes), saskaņā ar LU 19.02.2019. rīkojuma Nr. 1/60 “Par komandējumu, darba un ar darba pienākumu pildīšanu saistītu braucienu piešķiršanas, noformēšanas un izdevumu atlīdzināšanas noteikumiem Latvijas Universitātē” pielikumā (turpmāk – Noteikumi) noteikto.
5. Konkursa noslēgumā studentam ir jāiesniedz atskaite (Noteikumu 6. pielikums), uzrādot maksājuma izrakstus un pamatojot iztērēto finansējumu. Neiztērēto finansējumu students atgriež LU.

V. Konkursa pieteikšanās kārtība

1. Konkurss tiek izziņots LU un LU ACAP komunikācijas kanālos.
2. Pretendenti piesakās konkursam, aizpildot LU ACAP mājaslapā (<https://www.akademiskaiscentrs.lu.lv>) esošo pieteikuma anketu.
3. Pieteikumu pieņemšana konkursam beidzas 2023. gada 10. aprīlī pulksten 17.00. Pieteikumi, kas iesniegti pēc šajā punktā norādītā termiņa, netiks izskatīti.
4. Paziņojumā LU un LU ACAP komunikācijas kanālos tiek norādīta šāda informācija:
	1. Konkursa norises kārtība un termiņi;
	2. rezultātu paziņošanas kārtība un termiņi;
	3. kontaktinformācija jautājumu gadījumā;
	4. saite uz šī nolikuma elektronisko versiju.
5. Piesakoties Konkursam, pretendentam uz tā pieteikumā norādīto e-pasta adresi tiek nosūtīta Konkursa pieteikuma veidlapa (1. pielikums), kas līdz organizatoru norādītajam datumam ir jāaizpilda un elektroniski parakstīta jānosūta uz e-pastu acap@lu.lv vai arī jāiesūta pa pastu LU ACAP Rīgā, Jelgavas ielā 3, 626. kab. līdz e-pastā norādītajam datumam. Veidlapas, kas tiks iesūtītas pēc norādītā datuma, netiks izskatītas. Līdz ar pieteikuma veidlapu pretendents nosūta arī savu dzīves gājuma aprakstu (CV).
6. Pieteikuma veidlapa ir aizpildāma angļu valodā.

VI. Konkursa vērtēšanas komisija

1. Konkursa vērtēšanas komisijas sastāvs un darbība:
	1. Komisijas sastāvā ir 3 (trīs) locekļi:
		1. Reinis ROTKALIS, LU ACAP Investīciju piesaistes un pārraudzības projektu direktors;
		2. Artūrs DANGA, LU Studentu padomes biroja starptautisko sakaru koordinētājs;
		3. Mārtiņš BRENCIS, LU Absolventu kluba prezidents;
	2. Komisijas priekšsēdētājs, ko Komisija izvēlas no sava vidus, sasauc un organizē Komisijas sēdes;
	3. Komisija ir lemttiesīga, ja Komisijas sēdē piedalās vismaz divi locekļi.
2. Lemjot par Finansējuma piešķiršanu, Komisija vadās pēc šādiem kritērijiem:
	1. vai pretendents atbilst 6. punktā minētajām prasībām;
	2. vai pretendents demonstrē zināšanas par Eiropas institūciju darbību;
	3. vai pretendentam ir pamatzināšanas par finanšu jomu un banku darbības principiem;
	4. vai pretendents ir motivēts;
	5. vai pretendenta angļu valodas zināšanas ir piemērotas dalībai EIB vasaras skolā.
3. Komisijai ir tiesības sazināties ar pretendentiem, lai uzdotu precizējošus jautājumus.
4. Komisija izvēlas trīs Konkursa uzvarētājus.
5. Komisija izvēlas trīs rezervistus, kas var tikt pasludināti par uzvarētājiem, ja kāds no uzvarētājiem atsakās piedalīties EIB vasaras skolā.
6. Komisija lēmumu par Finansējuma piešķiršanu pieņem, atklāti balsojot ar balsu vairākumu. Ja balsis sadalās līdzīgi, noteicošā ir Komisijas priekšsēdētāja balss. Komisija balsojumus var veikt arī elektroniskā formā.
7. Komisijas lēmums ir galējs un to nav iespējams pārsūdzēt.
8. Komisijas priekšsēdētājs informē pretendentus par Finansējuma piešķiršanu vai atteikumu to piešķirt uz pieteikumā norādīto e-pasta adresi.
9. Komisijai nav pienākums proaktīvi sniegt atteikuma motivāciju pretendentam, to dara pēc pretendenta pieprasījuma.

VII. Finansējuma ieguvēju pienākumi

1. Ja pretendentam tiek piešķirts Finansējums, tas tiek izmaksāts uz rekvizītiem, kas norādīti līgumā (2.pielikums).
2. Dalībniekiem, kuri šajā Konkursā ir ieguvuši Finansējumu, ir obligāti jāizpilda šādi nosacījumi:
	1. jāpiedalās EIB vasaras skolā;
	2. jāiesniedz personiska atskaite par EIB vasaras skolā pieredzēto.
3. Ja Komisija konstatē nepilnības dalībnieka iesūtītajā atskaitē, tās pienākums ir nekavējoties dalībnieku par to informēt un nepieciešamības gadījumā lemt par tālāko rīcību.
4. Konkursa uzvarētājam ir pienākums pildīt līgumā, kas noslēgts par Finansējuma piešķiršanu, minētās prasības. Konkursa uzvarētājam, nepildot līguma prasības, jāatmaksā LU nepamatoti saņemtais Finansējums pilnā apmērā.

VIII. Personas datu apstrāde

1. Konkursa ietvaros tiek apstrādāti šādi personas dati: dalībnieka vārds, uzvārds, vecums, e-pasts, telefons, studenta apliecības numurs.
2. Personas dati tiek apstrādāti, lai Konkursā identificētu dalībnieku rezultātu, kā arī lai organizatori varētu sazināties ar dalībniekiem.
3. Personas dati tiks saglabāti LU ACAP serverī, ierobežotas pieejamības mapē, ar piekļuvi Komisijai un LU ACAP direktora vietniekam līdz brīdim, kad konkursa dalībnieki būs iesūtījuši finansējuma atskaites un tās tiks apstiprinātas, bet ne ilgāk kā 9 mēnešus pēc Konkursa noslēguma. Pēc glabāšanas termiņa personas dati tiks izdzēsti.
4. Piesakot savu dalību Konkursā, persona apliecina piekrišanu savu personas datu apstrādei Konkursa ietvaros.
5. Informācija par fizisko personas datu apstrādi LU pieejama https://www.lu.lv/fileadmin/user\_upload/LU.LV/www.lu.lv/Dokumenti/Dokumenti\_LV/2.\_POLITIKAS/lu-privatuma-politika-\_aktual.21-04-2021\_.pdf.
6. Par datu apstrādi atbildīgs – Roberts Rostoks, e-pasts: roberts.rostoks@lu.lv. Papildu jautājumu gadījumā sazināties ar LU personas datu speciālistiem datu.specialisti@lu.lv.

1. pielikums

Latvijas Universitātes sadarbības

 partnera Eiropas Investīciju bankas

 vasaras skolas konkursa nolikumam

Latvijas Universitātes sadarbības partnera Eiropas Investīciju bankas

 vasaras skolas konkursa PIETEIKUMA VEIDLAPA

Informācija par dalībnieku

|  |  |
| --- | --- |
| Vārds, uzvārds |  |
| Maģistra studiju programmas nosaukums |  |
| Paredzamais absolvēšanas gads |  |

**1. Kāda ir Jūsu motivācija dalībai konkursā (līdz 200 vārdiem, atbilde angļu valodā)?**

|  |
| --- |
|  |

**2. Kādas ir Jūsu zināšanas par Eiropas Savienības institūcijām? Kas, Jūsuprāt, pašreiz ir lielākie ES institūciju izaicinājumi (līdz 200 vārdiem, atbilde angļu valodā)?**

|  |
| --- |
|  |

**3. Kādas ir Jūsu zināšanas par finanšu jomu un banku sektoru? Kāda saskare ar to Jums līdz šim ir bijusi (līdz 200 vārdiem, atbilde angļu valodā)?**

|  |
| --- |
|  |

**4. Ko zināt par Eiropas Investīciju banku, tās mērķiem un vērtībām (līdz 200 vārdiem, atbilde angļu valodā)?**

|  |
| --- |
|  |

**5. Ko, Jūsuprāt, dalība EIB vasaras skolā Jums dos (līdz 200 vārdiem, atbilde angļu valodā)?**

|  |
| --- |
|  |

**Ar savu parakstu apstiprinu, ka:**

1. Manis pieteikumā sniegtā informācija ir pilnīga un patiesa;
2. Esmu iepazinies un apņemos ievērot Latvijas Universitātes Akadēmiskā centra attīstības programmas projekta ietvaros organizētā EIB vasaras skolas konkursa nolikumu;
3. Piekrītu, ka mani personas dati tiek nodoti konkursa īstenošanas un finansējuma piešķiršanas gadījumā tā administrēšanas mērķim.

\_\_.\_\_.2023. \_\_\_\_\_\_\_\_\_\_\_\_\_\_\_\_\_\_[[1]](#footnote-1) Vārds Uzvārds

 2. pielikums

Latvijas Universitātes sadarbības

 partnera Eiropas Investīciju bankas

 vasaras skolas konkursa nolikumam

Līgums Nr. \_\_\_\_

*par finansējuma piešķiršanu Latvijas Universitātes sadarbības partnera*

*Eiropas Investīciju bankas vasaras skolas konkursa ietvaros*

Rīgā, 2023. gada \_\_.\_\_\_\_\_\_\_\_\_\_

Latvijas Universitāte, reģistrācijas Nr. 90000076669, adrese: Raiņa bulvāris 19, Rīga, LV – 1586, tās administrācijas vadītāja Andra Sarnoviča personā, kurš darbojas saskaņā ar Latvijas Universitātes Satversmi un Latvijas Universitātes Administrācijas reglamentu (apstiprināts ar 2021. gada 15. novembra rīkojumu Nr.1-4/559), no vienas puses (turpmāk tekstā – LU),

un finansējuma saņēmējs Vārds Uzvārds, personas kods: XXXXXX-XXXXX (turpmāk tekstā – Finansējuma saņēmējs), no otras puses,

abi kopā saukti “Puses”, noslēdz šāda satura Līgumu (turpmāk tekstā – LĪGUMS):

1. **Līguma priekšmets**

LĪGUMS nosaka Pušu pienākumus un saistības, piešķirot finansējumu (turpmāk tekstā – Finansējums) dalībai Eiropas Investīciju bankas (turpmāk – EIB) rīkotajā vasaras skolā no 2023. gada 27. jūnija līdz 2023. gada 9. jūlijam Latvijas Universitātes Akadēmiskā centra attīstības programmas (turpmāk – LU ACAP) ietvaros realizētā Latvijas Universitātes sadarbības partnera EIB vasaras skolas (turpmāk – EIB vasaras skola) konkursā (turpmāk – Konkurss).

1. **Pušu pienākumi un TIESĪBAS**
	1. **Finansējuma saņēmēja pienākumi un tiesības:**
		1. Finansējuma saņēmējam pēc Finansējuma piešķiršanas ir obligāti jāizpilda šādi nosacījumi:

2.1.1.1. jāapmeklē EIB rīkotā vasaras skola Luksemburgā no 2023. gada 27. jūnija līdz 2023. gada 9. jūlijam;

2.1.1.2. pēc vasaras skolas noslēgšanās LU ACAP jāiesniedz personiska atskaite par vasaras skolā gūtajām zināšanām un pieredzi;

2.1.1.3. pēc vasaras skolas jāiesniedz LU ACAP rakstiska atskaite (ar LU 19.02.2019. rīkojumu Nr. 1/60 “Par komandējumu, darba un ar darba pienākumu pildīšanu saistītu braucienu piešķiršanas, noformēšanas un izdevumu atlīdzināšanas noteikumiem Latvijas Universitātē” apstiprināto noteikumu 6. pielikums) par saviem izdevumiem, kas saistīti ar ceļošanu.

* + 1. Pienākumu izpildi izvērtē komisija, izvērtējot Finansējuma saņēmēja iesūtīto atskaiti. Atskaites forma Finansējuma saņēmējam tiek nosūtīta uz viņa norādīto e-pasta adresi.
		2. Ja komisija konstatē nepilnības Finansējuma saņēmēja iesūtītajā atskaitē, tās pienākums ir nekavējoties Finansējuma saņēmēju par to informēt un nepieciešamības gadījumā lemt par tālāko rīcību.
		3. Finansējuma saņēmējs apņemas izlietot Finansējumu ceļojuma izmaksām uz EIB vasaras skolu (lidmašīnas biļete, apdrošināšana, transports no un uz lidostu, iekāpšanas kartes, transporta biļetes u.tml.). Neizlietoto vai nepamatoti izlietoto finansējumu, ņemot vērā LĪGUMA 2.1.1.3. punktā minētajā atskaitē sniegto informāciju, Finansējuma saņēmējs atgriež LU.
	1. **LU pienākumi un tiesības:**
		1. LU apņemas izmaksāt avansā Finansējumu EUR 400.00 (četri simti eiro un 00 centi) apmērā Finansējuma saņēmējam uz LĪGUMĀ norādīto Finansējuma saņēmēja bankas kontu;
		2. Finansējums tiek izmaksāts 15 (piecpadsmit) darba dienu laikā pēc Konkursa vērtēšanas komisijas pozitīva atzinuma par uzvaru Konkursā un šī LĪGUMA noslēgšanas.
		3. LU apņemas LĪGUMĀ minētos Finansējuma saņēmēja personas datus un citu informāciju izmantot tikai Konkursa administrēšanas nolūkos.
		4. LU ir tiesības pieprasīt Finansējuma saņēmējam atmaksāt LU neizmantoto vai nepamatoti izlietoto finansējumu pēc LĪGUMA 2.1.1.3. punktā minētās atskaites izvērtēšanas.
1. **Papildu noteikumi**
	1. LĪGUMS stājas spēkā ar tā abpusējas parakstīšanas brīdi un ir spēkā līdz Pušu saistību abpusējai izpildei.
	2. Strīdi un domstarpības, kas Pusēm rodas, pildot LĪGUMA noteikumus, tiek risināti sarunu ceļā. Ja vienošanās netiek panākta, jautājums tiek risināts Latvijas Republikas normatīvajos aktos paredzētajā kārtībā.
	3. LĪGUMS sastādīts latviešu valodā uz 2 (divām) lapām 2 (divos) eksemplāros ar vienādu juridisko spēku, viens eksemplārs katrai Pusei.
2. **FINANSĒJUMA SAŅĒMĒJA rekvizīti**

|  |  |
| --- | --- |
| **Vārds, uzvārds** |  |
| **Personas kods** |  |
| **Deklarētā dzīvesvieta** |  |
| **Konta numurs** |  |
| **Bankas nosaukums** |  |
| **SWIFT kods** |  |
| **Studenta apliecības nr.** |  |

|  |  |  |
| --- | --- | --- |
| **Administrācijas vadītājs:** |  | **Finansējuma saņēmējs:** |
|  |  |  |
| Andris Sarnovičs |  | /Vārds Uzvārds/ |
|  |  |  |
|  |  |  |

|  |  |  |  |
| --- | --- | --- | --- |
| ***Saskaņojuma uzraksts:*** |  |  |  |
| LU ACAP direktors |  |  |  |
|  | *(paraksts, tā atšifrējums)* |  | *(datums)* |

Dokuments ir parakstīts ar drošu elektronisko parakstu un satur laika zīmogu

1. Paraksta vieta. Aizpilda, ja dokuments tiek aizpildīts drukātā formā, elektroniska paraksta gadījumā neaizpilda. [↑](#footnote-ref-1)